google/wiki40b huggingface dataset:
Kråkeindianere

Kråkeindianere, på engelsk crow, på sitt eget språk apsáalooke som betyr omtrent den stornebbede fuglens folk, er en siouxtalende nordamerikansk indianerstamme.

Opprinnelse

Kråkeindianerne oppstod ved et utbrudd fra hidatsastammen på 1500-tallet eller tidligere. Kråkeindianernes eldste kjente bosettingsområdeern lå i Minnesota og Wisconsin i USA og i Manitobaregionen i Canada. Da de første hvite påtraf stammen omkring år 1740 hadde den, etter å ha tilegnet seg bruk av  hesten, forflyttet seg vestover til det sørlige Montana og nordlige Wyoming.

Ressursutnyttelse

Kråkeindianerne regnes vanligvis i litteraturen till kategorien prærieindianere, fremst på grunn av at hesten inntar en dominerende rolle i deres kultur, mens boffelns betydning er mindre enn for øvrige stammer som regnes til denne kategori. En stor del av kråkeindianerne levde i fjellstrakter og bedrev seg blant annet kommersiell jakt på pelsdyr for å kunna bytte til seg de matvarer de behøvde fra sine lavlandsstammefrender ved Yellowstonefloden og senere også av de hvite, som de kalte guløyne.

Matriarkale strukturer

Kråkeindianernes samfubn hadde vissa trakk av matriarkat, for eksempel flyttet mannen inn hos hustrunes familie når ekteskap ble inngått. Kråkeindianernes slektskapssystem er særegent på mange vis og har derfor tiltrukket seg stor interesse fra den sosialantropologiske forskningen. En av kråkeindianernes senere høvdinger som som engasjerte seg i akademisk forskning i sosialantropologi skal spøkefullt ha sagt at «de hvite studentene på mitt kurs vet mer om min slekt enn jeg selv».

Vennskap med USA

Kråkeindianerne lytes for det meste å opprettholde vennskapelige forbindelser med USAs regjering under de store indiankrigenene og følgelig ble de den stamme som forsynte USAs armé med flest indianerspeidere. Etter 1876 begynte stammen gradvis å gå over til å bli jordbrukere.

Demografi

Idag finnes det om lag 12 000 personer som regner seg selv som kråkeindianere. Kråkenasjonens sete ligger i Crow Agency.
Conflict: Desert Storm

Spillet

I Conflict: Desert Storm tar styrer man en tropp på fire spesialsoldater, og man kan selv velge om de skal komme fra det britiske SAS eller amerikanske Delta Force. Hver av de fire soldatene har sine unike egenskaper. Laglederen John Bradley er rifleekspert, skarpskytteren Paul Foley er feltlege, Mick Connors er tungvåpenekspert, og David Jones er eksplosivekspert. For å kunne fullføre hvert oppdrag optimalt må spilleren klare å benytte seg av soldatenes egenskaper for å gjennomføre spesifikke handlinger. Hvis en stridsvogn skal sprenges er Mick Connors den rette å bruke, og hvis en bro skal sprenges er David Jones riktig person. Før man starter spillets kampanjemodus kan spilleren få en generell opplæring i hvordan spillets funksjoner fungerer, og man vil da lære hvordan man bruker ulike våpen, hvordan man beordrer luftangrep og artilleriraid, og hvordan man gir ordre til andre troppmedlemmer.
På PlayStation 2 kan man spille gjennom spillets kampanje med én annen, men på Xbox og Nintendo GameCube kan man spille sammen opp til fire spillere. Dermed vil man styre to og to soldater hver på PlayStation 2, og alt fra to og to til én hver på Xbox og GameCube.

Handling

2. august 1990 invaderer Irak nabolandet Kuwait. Under et forsøk på å ødelegge en av broene som krysser den irakisk-kuwaitiske grensen blir skarpskytteren Paul Foley tatt til fange, mens hans partner blir drept. Dagen etter blir John Bradley sendt inn alene bak den irakiske linjen for å redde Foley fra fangenskap og for å fullføre det opprinnelige oppdraget - å sprenge broen. Bradley fullfører oppdraget og sinker invasjonen en smule, og etter dette blir troppen sendt rundt på ulike oppdrag. Troppen må gjøre alt fra å redde emiren av Kuwait til å delta i Slaget ved Khafji, ødelegge irakiske ballistiske missiler og frigjøre amerikanske krigsfanger. Troppen beskytter også en forsker som skal desarmere en atomrakett, og som senere infiltrerer et gammelt korsfarerfort for å finne og likvidere Iraks øverstkommanderende, General Aziz, for å ende krigen. Spillet ender med at emiren av Kuwait takker FN-koalisjonen for å ha slått tilbake Iraks angrep og frigjort Kuwait.
Lærende automaton

Lærende automaton [singular: automaton, plural: automata] er en type algoritme for maskinlæring som er studert siden 1970-tallet. I forhold til andre metoder for læring så er er lærende automaton en gren av adaptiv kontrollteori, som ble undersøkt av Narendra og Thathachar (1974), og som opprinnelig ble beskrevet som finite state automaton. Lærende automaton velger nåværende handling basert på tidligere erfaring, gitt observerte treningsdata. Metoden er basert på forsterkende læring, gitt et stokastisk miljø og en Markov beslutningsprosess (MDP).

Historie

Forskning på lærende automata kan spores tilbake til arbeider gjort av Mikahel Tsetlin i Sovjetunionen tidlig på 1960-tallet. Sammen med kolleger utga han en samling av artikler om hvordan matriser kan brukes for å beskrive funksjoner i automata. I tillegg arbeidet Tsetlin med fornuftig atferd og kollektive atferd i automata, og på automata brukt i spill. Lærende automata ble også undersøkt av forskere i USA på 1960-tallet. Begrepet lærende automaton (learning automaton) ble ikke brukt før Narendra og Thathachar introdusert det i en artikkel de publiserte i 1974.

Lærende automata for endelige handlinger

En klasse av lærende automata for endelige handlinger (Finite action-set learning automata – FALA) er en klasse av lærende automata hvor antall mulige handlinger er begrenset eller, i mer matematiske termer, hvor størrelsen på handlingsrommet er begrenset.
Ole Hansen Rolfsen

Liv

Han var sønn av kjøpmannen Jørgen Rolfsen og Susanne Marie Hansen, ble student i 1827 og cand. jur. i 1833. I mellomtiden hadde han fra 1829 til 1831 vært konstituert som adjunkt ved Kristiansand katedralskole. I 1834 ble han ansatt som kopist i Justisdepartementet, hvor han i 1840 ble konstituert som fullmektig.
I 1841 ble Rolfsen utnevnt til overrettsprokurator i Akershus stift. Året etter meldte han seg som søker til den ledige universitetsposten etter U. A. Motzfeldt, men trakk deretter søknaden, fordi regjeringen bestemte at vinneren av konkurransen skulle tiltre stillingen som lektor. I 1844 ble han utnevnt til høyesterettsadvokat, og beholdt denne stillingen til sin død.
Rolfsen utga flere juridiske skrifter, for eksempel Almindelig Huusret (1839) og Den Norske Landmands juridiske Pligter og Rettigheder (1843). Han skrev også artikler i Den Constitutionelle, Morgenbladet og Aftenbladet. Sammen med P. J. Homann var han utgiver for Norsk juridisk Tidsskrift.
Han interesserte seg for økonomiske spørsmål. Det var en artikkel av ham «Om et forandret Laanesystem» som ga støtet til opprettelsen av Christiania Kreditkasse i 1848.
Rolfsen er også kjent for å ha utgitt en formularbok (samling av eksempler på brev, kontrakter og lignende) som kom i mange opplag. Den første utgaven, Formularbog, indeholdende Regler og Formularer, utkom i 1838 og inneholdt 456 sider. Han fortsatte å gi ut nye utgaver i store opplag helt til sin død, og senere ble arbeidet med nye utgaver overtatt av Anders Færden, som utga den sjuende og siste utgaven i 1896, før han utarbeidet sin egen formularbok i 1906.
Vilhelm Moberg

Senere liv

Moberg var svært anerkjent for sine fremstillinger av svensk historie fortalt fra folkets perspektiv, mest rendyrket i historieverket  Min svenska historia, berättad för folket (1-2) (1970-1971), som ikke ble fullført. Med disse bøkene ville Moberg skildre vanlige folk - soldater, bønder og kvinner - som etablerte historikere hadde glemt. Men det har blitt påpekt at Moberg mislyktes i dette, og at hans to bøker primært er viet til kjente folk i svensk historie: folkungaætten, den hellige Birgitta, dronning Margareta, Engelbrekt og Sten Sture den eldre som allerede var blitt utforsket, mens sosialhistorie og kulturhistorie er stemoderlig behandlet. Mobergs brist på kildekritikk og hans negative bilde Gustav Vasa har også blitt nevnt.
Moberg levde sine siste år med depresjoner, og begikk til slutt selvmord gjennom å drukne seg i en sjø utenfor sitt eget hus.  Han etterlot seg et brev til sin kone der han skrev: "Klockan är tjugo över sju. Jag går att söka i sjön, sömnen utan slut. Förlåt mig, jag orkade inte uthärda." Moberg er begravet på Norra begravningsplatsen i Stockholm.
Folkeslaget ved Leipzig

Bakgrunn

Napoléon Bonaparte hadde behov for å komme på offensiven igjen etter nederlaget i Russland og i Den spanske selvstendighetskrigen. Samtidig hadde hans fiender samlet seg igjen i det som blir kalt den sjette koalisjonen, bestående av Østerrike, Preussen, Russland, Storbritannia, Sverige, Spania og Portugal, samt en del mindre tyske stater.

Slaget

Franske tropper, sammen med tropper fra de franske lydrikene i Rhinforbundet, kjempet i dette slaget mot den sjette koalisjonen. Midt under slaget, 18. oktober, deserterte hele den saksiske armé og gikk over til koalisjonen. Koalisjonens overlegne styrker tilførte Frankrike et avgjørende nederlag.
Slaget var et av de blodigste av alle slagene under Napoleonskrigene. Mens slag i denne perioden vanligvis hadde tapstall på under 5 %, døde mer enn tredjeparten av soldatene som kjempet ved Leipzig. Av de ca. 400 000 soldater som deltok direkte i kamphandlingene falt ca. 130 000, eller rundt 30 %. Omtrent 600 000 soldater var involvert i slaget og omkringliggende manøvre, hvilket gjorde slaget til det største slaget som hadde stått i Europa før første verdenskrig. På tysk kalles slaget das Völkerschlacht - folkeslaget.

Minnesmerke

I 1913, nøyaktig 100 år senere, ble det oppført et 91 meter høyt Völkerschlachtdenkmal i granitt i Leipzig. Det står der hvor kampene var på sitt mest intense og det største antall soldater falt. Monumentet er et av Leipzigs landemerker og er synlig på lang avstand i det ellers flate landskapet.
Hjernedød

Hjernedød er en betegnelse som brukes for å beskrive den situasjon hvor alle hjernens funksjoner er irreversibelt opphørt på grunn av sykdom. Begrepet skiller seg etymologisk fra tilstanden biologisk død, hvor man ved førstnevnte tilstand utelukkende beskriver opphør av hjernens funksjoner, mens man ved biologisk død mener nedbrytning av organismen som helhet.
Skismaet mellom hjernedød og biologisk død muliggjøres ved at pasienter dør under pågående medisinsk behandling, hvor åndedrett opprettholdes mekanisk i respirator og annen kunstig behandling gis for opprettholde funksjonen til kroppens øvrige indre organer. Hjernedød innebærer opphør av individet som enhet, og er derfor i etisk og juridisk forstand ensbetydende med ordet død.
Ved klinisk undersøkelse av personer som er hjernedøde, vil alle hjernereflekser være ugjendrivelig opphørt. Som supplement til klinisk dødsdiagnostikk anvendes forskjellige metoder for å bekrefte den kliniske dødsdiagnose, ved EEG-undersøkelse kan man stadfeste at ikke er elektrisk aktivitet i hjernen, ved røntgenundersøkelser med kontrast i blodet (angiografi), vil det ikke være blodsirkulasjon til hjernen.
Ved organdonasjon fra en avdød person, krever den norske transplantasjonsloven og forskrifter både klinisk hjernedødundersøkelse for å dokumentere opphørte hjernefunksjoner, samt cerebral angiografi for å dokumentere opphørt blodtilførsel til hjernen, før eventuell organdonasjon kan komme på tale. Erklæringen om dødens inntreffelse skal undertegnes av to leger som ikke forestår selve transplantasjonen, og skal protokollføres.
Leüthenhaven

Leüthenhaven (også skrevet Leütenhaven) er et område i Midtbyen i Trondheim omgrenset av Prinsens gate, Erling Skakkes gate, Sverres gate og Repslagerveita. Området er i dag en parkeringsplass med parkeringskjeller og ligger i nær tilknytning til Trøndelag Teater, NTNU (Institutt for informatikk og e-læring) og Trondheim Torg. Navnet stammer fra J. N. Leüthen, som drev gartneri og frøproduksjon på området fra 1850.
Trondheim kommune kjøpte opp eiendommer ved Leüthenhaven fra 1917 (som da bestod av flere eiendommer), og etter andre verdenskrig ble det meste av bebyggelsen revet til fordel for anleggelse av en rutebilstasjon som ble åpnet i 1955 og som stod ferdig utbygd året etter. Rutebilstasjonen ble nedlagt i 1996 i forbindelse med flyttingen til Trondheim sentralstasjon, og området har siden fungert som parkeringsplass.
Helt av Hviterussland

Helt av Hviterussland (hviterussisk: Герой Беларусi) er en hviterussisk orden. Utmerkelsen ble innstiftet 13. april 1995 av Hviterusslands Øverste sovjet. Den som hedres med ærestittelen mottar samtidig et synlig tegn på dette. Æresbevisningen tildeles av Hviterusslands president. Den er Hviterusslands fornemste utmerkelse.

Insignier

Den som hedres med tittelen Helt av Hviterussland mottar samtidig et ordenstegn i form av en fasettert femtagget stjerne opphengt i et bånd delt i rødt og grønt. Fargene i båndet er å finne i Hviterusslands flagg. Ordenstegnet er direkte basert på det som fulgte med æresbevisningen Helt av Sovjetunionen.

Tildeling

Per november 2015 var ærestittelen tildelt elleve personer. Filaret Vakhromejev og Darja Domratsjeva er blant dem som er hedret med tittelen.
Flekkmåler

Utseende

En middelsstor (vingespenn 36 – 39 mm), slank måler. Hannen har fjærformede antenner, hunnen trådformede. Kroppen er gul med en svart flekk på hvert bakkroppsledd. Forvingen er gråhvit, tett dekket med gråsvarte flekker. Bakvingen er gul med noe mer sparsomme, svarte flekker. Larven er naken, nokså kraftig til målerlarve å være, kvitaktig med brune, svarte og blå lengdestriper. Hodet er brunt.

Levevis

Denne arten finnes hos oss på torvmyrer, der larvene lever på blokkebær (Vaccinium uliginosum) og finnmarkspors (Ledum palustre). I utlandet kan de også finnes på rhododendron (Rhododendron spp.), som de kan gjøre noe skade ved å snauspise i hager og parker.

Utbredelse

Arten lever i Palearktis, fra Europa østover til Japan. I Norge er den funnet på Østlandet og Sørlandet og dessuten nylig på Tysnes i Hordaland.
Brandkontoret

Brandkontoret er det folkelige navnet på de sammenbygde husene Aglaurus 1 & 2, også kalt Rosenadlerska- och Collinska huset, på Mynttorget 4 i Gamla Stan sentralt i Stockholm. Kvartealet rommer fra begynnelsen av 1800-tallet Stockholms stads brandförsäkringskontor.  Kvartalet Aglaurus er vernet som byggnadsminne.

Rosenadlerska huset

Aglaurus 1 er den eldste bygningen i området nordvest for slottet. Nicodemus Tessin d.e. tegnet huset som stod ferdig i 1679 for apotekeren Christian Heraeus. I første etasje lå fram til 1764 Apoteket Morianen, et av de eldste i Stockholm.
Etter at apotekerenken Heraeus ble insolvent ble huset i 1699 solgt på offentlig auksjon og kjøpt av familien Behm. Datteren i huset giftet seg med Uppsalaprofessoren Johan Upmark som ble adlet Rosenadler, og dermed fikk huset navnet Rosenadlerska huset eller palasset.
Huset ble bygd om i 1764 etter Carl Fredrik Adelcrantzs tegninger, der fasaden mot Mynttorget ble utstyrt med joniske kolossalpilastre hugget i gotlandsk sandstein. Säteritaket ble fjernet og den øverste etasjen ble forhøyet.

Collinska huset

På hjørnetomten Aglaurus 2 ved Västerlånggatan og Salviigränd ble det i 1785 oppført et bolighus for slottsbyggmesteren Adolf Ulrik Kirstein. Fasadene ble tilpasset det Rosenadlerska huset. Huset ble kalt for det Kirsteinska huset eller Collinska etter handelsmannen Adolf Collin som var eier av huset på slutten av 1700-tallet.

Stockholms stads brandförsäkringskontor

I 1806 kjøpte Stockholms stads brandförsäkringskontor det Rosenadlerska huset for 21 700 riksdaler, og innredet ekspedisjonslokaler i husets hovedetasje mot Mynttorget. I 1819 ble det Collinska huset ervervet for 15 000 riksdaler og dermed eide selskapet hele kvartalet. Ved ombygginger ble de to husene forbundet. Til å begynne med ble det leid ut leiligheter i store deler av husene, men etter hvert som behovene for lokaler økte, ble kvartalet gjort om til kontorer.
Endebius

Utseende

Store, blankt mørkbrune til svarte biller. Hannene har et langt, litt buet horn på hodet som er gaffeldelt i spissen, og et meget langt og kraftig, litt nedoverbuet horn på pronotum, også dette gaffeldelt i spissen.

Levevis

Larvene lever i morken, død ved.

Utbredelse

De to kjente artene finnes i Indonesia, blant annet på Flores og Sumbawa.
3.0

3.0 er et studioalbum fra den danske gruppen eller duoen Safri Duo og ble utgitt i 2003.
Albumet ble sluppet 29. september 2003 på Sony ATV Music og utgitt på Universal 9. august 2004. Det er også i enkelte kilder oppgitt med utgivelsesdato 7. oktober 2005.
Musikken er skrevet av Michael Parsberg (spor 1–4 og 6–10), Morten Friis og Uffe Savery. Clark Anderson synger på flere av sporene. Platen er mikset av Ingo Kunzi og mastret av Jan Eliasson ved Tocano.
En utvidet utgave av albumet inneholder også en musikkvideo av «Fallin' High» og videoopptak fra The Played-A-Live Tour.
Kubjelle (instrument)

Kubjelle er en idiofon og slagverksinstrument av metall. Instrumentet benyttes i mange forskjellige musikkstilarter, særlig i latinamerikansk musikk, afrikansk musikk, afroamerikansk musikk, jazz og pop.
Navnet har den fått etter vanlig kubjelle, som ble benyttet for å kunne høre og samle kyr.
Rooster Blues

Rooster Blues er et musikkalbum utgitt av Four Roosters i 1983. Dette var gruppas debutalbum.
Arturo Vidal

Landslaget

Han ble tatt ut til Fotball-VM 2010 og 2014.
Han ble tatt ut i Chiles tropp til FIFA Confederations Cup 2017 i Russland.
Frøplanter

Beskrivelse

Frøplantene er en delgruppe av karplantene og har to viktige evolusjonære nyvinninger som gir dem store fordeler foran de andre karplantene, karsporeplantene som bregner, sneller og kråkefotplanter: pollenkorn og frø. Pollenet frigjør frøplantene fra behovet for vann ved befruktning og frøet gjør at den nye planta ikke umiddelbart er avhengig av vann for å vokse opp. I tillegg kommer at gametofytten er avhengig av og får næring fra sporofytten. Til sammen gir dette mye større sjanse for vellykka reproduksjon.

Evolusjon

Det er funnet fossiler av planter som hadde frø tilbake til 385 millioner år siden (devon) Progymnospermophyta. Fra disse gruppene evolverte de nålevende frøplantene og de nå utdødde frøbregnene. De nakenfrøete skilte lag fra blomsterplantene for ca 350 millioner år siden.

Taksonomi

De to tradisjonelle gruppene av frøplanter; nakenfrøete og blomsterplanter, er klart atskilte blant annet ved at den sistnevnte har evolvert organet blomst. Blomsterplantenes monofyli har det lenge vært bred enighet om. Når det gjelder de nakenfrøete derimot, er det fortsatt stor uenighet. Det er stor grad av enighet om grupperingen i fire tempeltre, gnetofytter, konglepalmer og bartrær, men det er fortsatt diskusjon om hvordan slektskapet mellom disse gruppene er.
Fomalhaut b

Fomalhaut b er en eksoplanet som går i bane rundt stjernen Fomalhaut. Dette er den første eksoplaneten som er oppdaget på et fotografi. Planetens eksistens ble påvist teoretisk før den ble oppdaget. NASA offentliggjorde bildet, tatt av Hubble-teleskopet 13. november 2008. Den er lokalisert til Den sørlige fisken (Piscis Austrinus), 25 lysår fra jorda. En antar at dette er det objektet som er kaldest og med minst masse som er oppdaget utenfor solsystemet. Observasjoner tyder på at Fomalhaut b har en masse på vel tre ganger Jupiters.
Satellitten IRAS oppdaget på 1980-tallet en støvsky rundt Fomalhaut, en sky forskere mente kunne inneholde planeter. Synlig lys ble observert for første gang da Hubble-teleskopet tok bilder av området i 2004. Støvskyen har en diameter på 230 astronomiske enheter, det vil si 230 ganger gjennomsnittsavstanden mellom Sola og Jorda.
Basert på bildene antas det at Fomalhaut b bruker 872 år på en runde rundt stjerna Fomalhaut.
I 2012 ble det gjort observasjoner av Fomalhaut b i det infrarøde spekteret, hvor planeten var mindre synlig enn hva man skulle forvente av en planet på den størrelsen. Dette reiste tvil om det dreide seg om en planet allikevel. En alternativ hypotese gikk ut på at det bare en samling med støv. Videre observasjoner og beregninger antyder at det kan være en planet allikevel, men med bare ca. halvparten av Jupiters masse.
Mimicoclytrina

Utseende

Små (ca. 8 millimeter), korte og brede, hvelvede, mørkt brunlige praktbiller uten metallglans. Pronotum er rundet med kraftig, nettmasket mikroskulptur. Dekkvingene er forholdsvis korte og brede, med kraftige, regelmessige punktrader. Pronotums sider og undersiden er kledt med avlange, lyse skjell.

Levevis

De voksne billene kan finnes på ulike busker.

Utbredelse

Arten er utbredt i den Neotropiske økosonen.
Hardin-Simmons University

Hardin-Simmons University er et privat, baptistisk universitet i Abilene i delstaten Texas, USA. Det ble grunnlagt i 1891.
I 2006 var det i alt 2 372 studenter og 184 vitenskapelig ansatte ved Hardin-Simmons , og skolepengene dette året var på US$ 16 946.
Studiene tilbys opp til doktorgradsnivå.
3. århundre

3. århundre startet den første dagen år 201 og sluttet den siste dagen år 300 etter den gregorianske kalenderen.
Europaligaen i fotball for menn 2009/10

Gruppespill

I gruppespillet deltokt de 38 vinnerne fra playoffrunden og de 10 tapende lagene fra mesterligaens playoffrunde. Det var dermed 48 lag og 12 grupper med fire lag i hver. Hvert lag spilte seks kamper, og gruppene ble trukket 28. august. Totalt var det 12 kamper fordelt på seks kampdager, med to kamper som ble spilt hver dag. Kampdagene var 17. september, 1. oktober, 22. oktober, 5. november, 2.-3. desember og 16.-17. desember. De to beste fra hver gruppe gikk videre til 16-delsfinalene.